Foto: Mark Wilson / Getty Images AQSh sobiq prezidenti katta Jorj Bushning rafiqasi Barbara shifoxonaga yotqizildi, deb xabar qilmoqda NBC. Ta’kidlanishicha, Barbara Bush davolashning yangi usullaridan voz kechish haqida qaror qabul qilgan. Buning o‘rniga u umrining qolgan vaqtini oila davrasida o‘tkazmoqchi va «o‘ziga yaxshi qarashlarini» istamoqda. «U oila a’zolari davrasida, u ularni juda yaxshi ko‘radi, u o‘ziga aytilayotgan ko‘plab iliq so‘zlarni yuqori qadrlaydi, va ayniqsa, o‘ziga atalayotgan duolarni», - deya ma’lum qildi prezidentlik oilasi vakili. Barbara Bush aynan qanday kasallikdan aziyat chekayotgani haqida aniq ma’lumotlar yo‘q.